Document ID: 31984D0375

31984D0375
L 196/53
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 5 юли 1984 година
за изменение на Решение 83/471/ЕИО относно Контролния комитет на Общността за прилагане на скàлата на Общността за класификация на кланичните трупове на възрастни говеда
(84/375/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1208/81 на Съвета от 28 април 1981 г. относно определяне на скàла на Общността за класификация на кланичните трупове на възрастни говеда (1), и по-специално член 5, четвърти параграф от него,
като има предвид, че с Решение 83/471/ЕИО на Комисията (2) се установиха подробни правила относно проверките на място, извършвани от Контролния комитет на Общността, посочен в член 5 от Регламент (ЕИО) № 1208/81;
като има предвид, че с Регламент (ЕИО) № 869/84 (3) Съветът реши експериментално за период от три години да бъдат прилагани интервенционни мерки въз основа на скàлата на Общността за класификация, установена от Регламент (ЕИО) № 1208/81; като има предвид, че е необходимо да се разшири полето на извършваните от Контролния комитет проверки, така че те да се отнасят също така и до класифицирането, идентифицирането и маркировката на продуктите, спрямо които се прилагат интервенционни мерки; като има предвид, че е необходимо поради това Решение 83/471/ЕИО да се измени,
ПРИЕ НАСТОЯЩОТО РЕШЕНИЕ:
Член 1
Решение 83/471/ЕИО се изменя, както следва:
1.
Член 1 се заменя със следния текст:
„Член 1
Контролният комитет на Общността, посочен в член 5 от Регламент (ЕИО) № 1208/81, наричан по-долу „Комитетът“, е натоварен да извършва проверките на място, които се отнасят до:
a)
прилагането на разпоредбите относно скàлата на Общността за класификация на кланичните трупове на възрастните говеда;
б)
установяването на съществуващите пазарни цени в съответствие със скàлата за класификация;
в)
класификацията, идентификацията и маркировката на продуктите в рамките на интервенционните мерки, посочени в член 5 от Регламент (ЕИО) № 805/68.“
2.
Член 3, параграф 1 се заменя със следния текст:
„1. Проверките на място се извършват в кланиците, пазарите на месо, интервенционните центрове, центровете за определяне на котировки и централните и регионални служби, които отговарят за прилагането на разпоредбите, посочени в член 1.“
Член 2
Адресати на настоящото решение са държавите-членки.
Съставено в Брюксел на 5 юли 1984 година.

Labels: 2
15
17
6